**Eksempel på bruk av parameter for behovsanalyse**

|  |  |
| --- | --- |
| **Parameternavn** | **Behovsanalyse** |
| **Målgruppe** | Innkjøpsleder |
| **Bakgrunn og behov** | Riksrevisjonen har uttalt at «Mangelfull forståelse av virksomhetens behov kan være en årsak til at anskaffelsesregelverket brytes». Hvis man innledningsvis i behovsanalyseprosessen ikke har forstått behovet, eller hva som ligger bak behovet, vil dette kunne forplante seg gjennom hele prosessen. Det vil kunne føre til mangelfullt beslutningsgrunnlag i ulike faser.  Behovsanalysen skal:   * sikre at behovet er reelt og at anskaffelsen støtter opp under virksomhetens overordnede målsettinger og bidrar til at vi finner frem til de årsaker som ligger bak behovet – det/de reelle problemene. * bidra til å generere optimal verdi for virksomheten, samt sikre at anskaffelsen støtter opp under virksomhetens overordnede målsettinger. * belyse mål, funksjonalitet, identifisere interessenter, identifisere kostnadsrammer og mulige risikoer. |
| **Målemetode** |  |
| **Fremgangsmåte** | Et «bevis» for at det er gjennomført behovsanalyse som skal telles kan for eksempel være at et «mandat» er utformet av den som har behovet. Mandatet må være godkjent fra person med myndighet til å anskaffe. |
| **Eksempel på resultatmål** | Virksomhetene bør definere beløpsgrenser for hvilke anskaffelser som skal ha mandat, f.eks. alle anskaffelser over kr 100.000,-. Et resultatmål kan være 100% for disse. |
| **Nytteverdi** | Sannsynliggjør at alle anskaffelser som gjennomføres bidrar til virksomhetens måloppnåelse, og at anskaffelser som ikke dekker reelle behov stoppes. |
| **Neste steg** | Ferdigstille kravspesifikasjonen. |

**Les mere om behovsanalyse her:**

[Avklare behov og forberede konkurransen | Anskaffelser.no - Difi](https://www.anskaffelser.no/prosess/gjore-anskaffelser/anskaffelsesprosessen/avklare-behov-og-forberede-konkurransen)